आदर्श आचार संहिता (Model Code of Conduct) दिशा-निर्देशों का एक सेट है जिसका उम्मीदवारों, राजनीतिक दलों और सरकारों को चुनावों को निष्पक्ष बनाए रखने के लिए पालन करना चाहिए. यह मूल रूप से 'क्या करें और क्या न करें' का एक सेट है जो चुनावों से पहले राजनीतिक दलों के आचरण को नियंत्रित करता है. इनमें आमतौर पर सरकारी घोषणाओं और मुफ्त सुविधाओं पर प्रतिबंध शामिल हैं, जो मतदाताओं को प्रभावित कर सकते हैं. चुनाव आयोग द्वारा मतदान की तारीखों की घोषणा होते ही आदर्श आचार संहिता लागू हो जाती है.